Maxim Harecki

Maxim Harecki (n. ye la 18ma di februaro 1893 til la 10ma di februaro 1938) esis Bielorusa skriptisto, jurnalisto, politikal aktivero, folkloristo e docisto. Il anke uzis pseudonimi Maksim Biełarus, M.B. Biełarus, M.H., A. Mścisłaŭski, Dzied Kuźma, Maciej Myška, e Mizeryjus Monus. En 1922 ilu arestesis da Polona polico e sendesis a Lukiškės-karcero, en Vilnius. Pos protesti de Bielorusa minoritato, ilu liberigesis e sendesis ad estala Bielorusia, lor parto di Soviet-Uniono. Ibe ilu laboris kom docisto en kelka universitati, ma ibe ilu subisis difamo, ed en julio 1930 ilu arestesis akuzita pri esar separemisto del grupo "uniono por la liberigo di Bielorusia". En aprilo o mayo 1931 ilu sendesis a karcero en Vyatka (nun Kirov, Rusia) dum 5 yari. Dum l'epoko en karcero ilu skribis multe. Ye la 4ma di novembro 1937 ilu itere enkarcerigesis e pose fusilagesis dum tale nomizita granda purigo en Soviet-Uniono. Ilu rehabilitesis erste en 1957.

Nun, ilua libri judikesas kom klasiki de Bielorusa literaturo e tradukesis ad Ukrainana, Rusa, Polona e Germana lingui.

Kategorio:Bielorusiana skriptisti